Rondeberg Clanwilliam | www.kampforum.co.za
Fri, 30/11/2018 - 20:43
Ons het vanaf 11 November 2018, 5 nagte hier deurgebring.
Rondeberg is 26km Noord van Clanwilliam geleë, op die N7 roete. Die oord is op 'n aktiewe boerdery teenaan die Bulshoekdam geleë. Die grondpad vanaf die N7 na die kamp is ongeveer 0,5km en bietjie ongelyk. Dit is is 'n baie mooi oord, baie netjies en skoon. Ontvangs was vriendelik en ons het 'n rustige tydjie hier deurgebring. Alhoewel die oord naby die N7 roete gelee is, en die roete redelik besig is, was die verkeer nie vir ons 'n probleem wat betref lawaai nie.
Die oord het chalets, karavaanstaanplekke met privaat ablusie en staanplekke met gemeenskaplike ablusiegeriewe.
Die staanplekke is gras en gelyk. Die staanplekke is gemerk, afgebaken en groot genoeg vir 'n groot karavaan. Daar is nie veel skaduwee nie, die staanplekke met bome en skaduwee is skuins en nie aan te bevele vir 'n karavaan nie. Al die staanplekke het 'n uitsig oor die dam en die berge oorkant die dam. Elke staanplek het 'n geboude braaier met 'n krag aansluitingspunt. Elke twee staanplekke deel 'n waterkraan.
Toegang tot die oord word beheer met 'n valhek. Die oord is nie omhein nie en op navraag is ons ingelig dat veiligheid op die oord nie 'n probleem is nie.
Die ablusie geriewe is van 'n goeie standaard, baie mooi, netjies en skoon. Skottelgoed opwas fasiliteite en 'n wasmasjien is beskikbaar in die ablusie gebou. Verhitting van warm water geskied met elektrisiteit.
Die oord sal ek met vrymoedigheid aanbeveel. Clanwilliam en die omgewing bied ook heelwat aan vir die nuuskierige toeris.
11 tot 15 Nov 2018
Op spesiale versoek
Sun, 02/12/2018 - 21:52
....................... Koos vir 'n volledige verslag met fotos. Dis 'n plekkie om te onthou.
Stem saam Koos
Ons het al verskeie kere by Rondeberg gestaan en dit was elke keer puik. Ek dink jou gradering is in die kol